**Zapisnik sa Godišnje skupštine Globalnog dogovora u Srbiji**

**održane 11. decembra 2015. godine u prostorijama KPMG – Beograd**

1. Godišnjoj skupštini su prisustvovali sledeći članovi Globalnog dogovora u Srbiji kao i gosti:

|  |  |
| --- | --- |
| Am Cham Serbia | Milica Samardžić |
| Banka Intesa | Branislav Jovanović |
| BELhospice | Ivana Todorović |
| Beogradska poslovna škola | Mile Samardžić |
| Beogradska poslovna škola | Filip Dimitrov |
| Božić i sinovi | Jadranka Minić |
| Centar za monitoring i evaluaciju | Marko Savić |
| Centar za unapređenje životne sredine | Ivana Jovčić |
| CRH Srbija | Marinela Radovanović |
| Deloitte | Nina Stojić |
| Delta holding | Tijana Koprivica |
| EKS SM | Bojana Novaković |
| Ernst and Young | Biljana Badža |
| ERSTE banka | Sonja Konakov Svirčev |
| ESO tron d.o.o | Branislav Bogojević |
| ESO tron d.o.o | Marija Cekan |
| Fondacija Ana i Vlade Divac | Uroš Delić |
| Fondacija centar za demokratiju | Tijana Kljajević |
| Fondacija Olof Palme Centar | Emira Mešanović |
| Forum za odgovorno poslovanje | Neven Marinović |
| Forum za odgovorno poslovanje – Smart kolektiv | Milica Mišković |
| Greentech doo | Kristina Cvejanov |
| GSK | Sanja Panjesković |
| Hypo Alpe Adria banka | Vedran Ivanković |
| Industrijski sindikat | Dragan Matić |
| Jubmes banka | Dr Lola Stamenković |
| Komercijalna banka | Danijela Glušić |
| KPMG | Marijana Pavlović |
| Medjunarodna organizacija rada | Jovan Protić |
| MSD | Ranko Bjelanović |
| P.G. Milan Zlatanović | Milan Zlatanović |
| Pištaljka | Vladimir Radomirović |
| Pomoć deci | Svetlana Glodić |
| Privredna komora Beograda | Danijela Sofronijević |
| Privredna komora Srbije | Milan Kužnik |
| Privredna komora Srbije | Siniša Mitrović |
| Privredna komora Srbije | Sanja Bunić |
| REECO SRB doo | Myrian Dobrota |
| SD Crvena zvezda | Aleksandra Konstantinović |
| Secons | Olivera Vuković |
| Siemens | Marko Petrović |
| SOS Dečija sela Srbije | Svetlana Damnjanović |
| Telekom | Miroslava Tešin Popović |
| Telenor | Sanja Rajačić |
| Trag fondacija | Biljana Dakić Đorđević |
| Udruženje za prosperitet Roma | Kilino Stojkov |
| UNDP | Irena Vojačkova Sollorano |
| UNDP | Aleksandra Stamenković |
| UNDP | Tamara Mandić |
| Victoria Group | Sonja Malinović |
| Vojvođanska banka | Zorica Džida |

1. Godišnja skupština Globalnog dogovora u Srbiji je imala sledeću Agendu:

|  |  |
| --- | --- |
| 13:00 – 13:15 | **Govori dobrodošlice**:* Irena Vojačkova Sollorano, Stalni koordinator UN u Srbiji
* Video podrške od direktora lokalnih mreža Globalnog dogovora - Walid Nagi
 |
| 13:15 – 13:30 | **Izveštaj o radu za 2015. godinu i Plan rada za 2016. godinu** Marijana Pavlović, Predsednica UO Globalnog dogovora u Srbiji |
| 13:30 – 15:00 | **Panel diskusija – Ciljevi održivog razvoja**Moderator – Siniša Mitrović, član UO Globalnog dogovora u SrbijiUčesnici :* Dragan Županjevac , Ministarstvo spoljnih poslova
* Svetlana Damnjanović, SOS Dečija sela Srbije
* Kristina Cvejanov, Greentech Novi Sad
* Neven Marinović, Forum za odgovorno poslovanje
* Jovan Protić, Medjunarodna organizacija rada
 |

3. Prisutne članice Globalnog dogovora u Srbiji je pozdravila i poželela uspešan rad Skupštine, Irena Vojačkova Sollorano, stalni koordinator UN u Srbiji. Nakon toga se u video snimku prisutnima obratio Valid Nagi , direktor lokalnih mreža Globalnog dogovora iz Kancelarije Globalnog dogovora u Njujorku. Nagi je uputio reči podrške i ohrabrenja domaćoj mreži i zahvalio se naporima koje je mreža uložila kako bi se broj članica povećao.

4. Marijana Pavlović, predsednica Upravnog odbora Globalnog dogovora je ukratko predstavila pregled najvažnijih aktivnosti Radnih grupa kao i Upravnog odbora u 2015. godini i Plan rada u narednoj godini. Izrazila je zahvalnost svim aktivnim članicama mreže i predsedavajućima radnih grupa Globalnog dogovora u Srbiji. Istaknuta je neophodnost boljeg dijaloga izmedju radnih grupa, a predloženo je da se intenzivira rad na promociji Globalnog dogovora medju privrednim društvima koja su van teritorije grada Beograda kroz afirmaciju i praćenje realizacije 17 ciljeva održivog razvoja. Marijana je takođe istakla da je neophodna veća razmena primera dobre prakse izmedju samih članica, jer bi članice trebalo da budu bolje informisane i upoznate sa programima koji postoje na temu društveno odgovornog poslovanja. Najavila je saradnju sa Američkom privrednom komorom na projektu AmChamps i podvukla značaj većeg uključivanja malih i srednjih privrednih društava u inicijativu Globalni dogovor.

5. Prisutni članovi Globalnog dogovora su jednoglasno usvojili Izveštaj o radu Globalnog dogovora u Srbiji za 2015. godinu i Plan rada Globalnog dogovora u Srbiji za 2016. godinu.

6. Panel diskusija: Ciljevi održivog razvoja

 Moderator ove panel diskusije, Siniša Mitrović je istakao da je osnovana nova Radna grupa za realizaciju ciljeva održivog razvoja čiji će prevashodni zadatak biti praćenje realizacije 17 ciljeva održivog razvoja koji su usvojeni na UN Konferenciji o održivom razvoju 2015.godine.

Prvi panelista, **Svetlana Damnjanović iz SOS Dečija sela Srbije**:

* U cilju zaštite najmlađe populacije, posebno dece bez roditeljskog staranja, naglasila je značaj realizacije ciljeva održivog razvoja , i to br.1. br.4. I br.8;
* Potrebno se zalagati da ni jedno dete ne raste u siromaštvu uz napore da se ojača uloga I značaj porodice;
* Da svakom detetu bude dostupno kvalitetno obrazovanje imajući u vidu podatak da je oko 59 miliona dece u svetu van bilo kakvog obrazovnog procesa;
* Da se svima obezbede uslovi za dostojanstven rad kroz organizovanje stručnih obuka, kurseva, prekvalifikacija I posredovanje u nalaženju odgovarajućeg zanimanja I radnog angažovanja.

Drugi panelista, **Neven Marinović iz Foruma za odgovorno poslovanje**:

* Istakao ogromnu ulogu UN Globalnog dogovora za realizaciju ciljeva održivog razvoja;
* Poseban akcenat je stavio na značaj uključivanja biznisa u realizaciju ovih ciljeva , a tu vidi specifičnu ulogu GD u okviru koga bi se angažovali privredni I drugi subjekti;
* Potrebna je sinergija svih sektora društva kod realizacije postavljenih ciljeva kao i kod rešavanja kriznih situacija;
* Posebno je naglasio značaj realizacije ciljeva održivog razvoja br.4. 8. I 13;
* Kvalitetno obrazovanje je vrlo značajno za razvoj biznisa tako da tu postoji obostrana korist – obrazovanje utiče na povećanje biznisa I tu treba unaprediti postojeći obrazovni sistem;
* Istakao značaj ekonomskog rasta i razvoja i njegov uticaj na smanjenje nezaposlenosti posebno naglašavajući ulogu socijalnih preduzeća i malih preduzetnika koji treba da se uključuju u projekte velikih kompanija;
* Klimatske promene se sada tretiraju na zadovoljavajući način i to je dobro, jer globalno zagrevanje, požari, poplave i dr. su samo posledice klimatskih promena;
* Očekuje se uskoro, da se u Parizu usvoji Međunarodni sporazum o klimatskim promenama kojim će se smanjiti emisija ugljenika I time ograničiti globalno zagrevanje na ispod dva stepena. Ovo je velika nada da čovečanstvo može da izbegne katastrofalne klimatske promene I sprovede energetsku revoluciju.

Treći panelista, **Kristina Cvejanov iz Greentech-a Novi Sad**:

* Pošto dolazi iz firme koja se bavi reciklažom ambalažnog plastičnog otpada, zalaže se za ravnopravno uključivanja ove delatnosti u realizaciju ciljeva održivog razvoja, posebno sa aspekta ekonomskog rasta I zapošljavanja velikog broja nezaposlenih;
* Analiza Greentech-a je pokazala da se sakupljanjem organizovano bavi od 2.500 do 3.000 sakupljača koji time obezbeđuju egzistenciju svoje porodice. Procene su da se ovim poslom na nivou cele Srbije bavi oko 30.000 ljudi;
* Takođe je istakla da je društveno odgovorno poslovanje stvar preživljavanja u liberalnom kapitalizmu, a ne samo novi stil života i rada i da su neophodni novi modeli zapošljavanja kroz socijalno preduzetništvo, regresirano finansiranje i povoljno investiranje u novu opremu i tehnologiju za sakupljanje i reciklažu otpada;
* Potrebna je i ovde poslovna sinergija između “proizvođača” otpada, sakupljača i reciklera kako bi se planski zaokružio tehnološki proces i obezbedili uslovi za realizaciju ciljeva održivog razvoja koji sadrže zaštitu životne okoline i produktivnu upotrebu otpada;
* Kao nužnost se nameće potreba sistematizovanih registara kako sakupljača, tako I “proizvođača” otpada do registra firmi koje se organizovano bave reciklažom sekundarnih sirovina.

Četvrti panelista, **Jovan Protić iz Međunarodne organizacije rada:**

* Dostojanstven rad je prijavljen,legalan rad sa plaćenim porezima i doprinosima, bezbedan I siguran za zaposlene.
* Istakao je poseban značaj cilja br.8 koji se odnosi na dostojanstven rad za sve ljude kojim će se obezbediti veća zaposlenost I time I veći ekonomski rast;
* Prema nekim procenama svetu će, u narednom period razvoja, biti potrebno oko 470 miliona radnih mesta, dok trenutno, u 2015.godini ,ima 205 miliona nezaposlenih ( u 2008. godini bilo ih je 170 miliona);
* Potrebno je definisati i neke podciljeve održivog razvoja koji bi se odnosili na povećanje efikasnosti proizvodnje, rast produktivnosti i prosečnih stopa rasta od min 7% godišnje, smanjenje broja obrazovanih, a nezaposlenih ljudi za polovinu;
* Treba se zalagati za radnička prava, boriti se protiv dečijeg zapošljavanja, eliminisati prisilni rad, posebno u sferi građevinarstva. Do 2.020.godine se očekuje izrada i usvajanje Globalne strategije zapošljavanja mladih.

Panelista **Dragan Županjevac** iz Ministarstva spoljnih poslova je bio sprečen da prisustvuje Godišnjoj skupštini.

**ANEKS 1**

**Izveštaj o radu Globalnog dogovora UN za 2015. godinu**

Izveštaj o radu u 2015. godini Upravni odbor je održao sedam sastanaka i imao učešća u realizaciji sledećih aktivnosti i dogadjaja:

* Potpisivanje Protokola o saradnji sa Zajednicom direktora ekonomskih, pravno-birotehničkih trgovinskih i ugostiteljsko-turističkih škola;
* Organizacija kursa „**Standard ISO 26000-Uputstvo o društvenoj odgovornosti organizacija**“, marta 2015. u saradnji sa Međunarodnim centrom Olaf Palme Internacional;
* Organizacija dva okrugla stola sa temom „**Borba protiv korupcije-kako mi to radimo**“, uz učešće kompanija koje su predstavile primere dobre prakse internih antikorupcijskih akata i pravila kojima se štite od pojave koruptivnih radnji, marta i septembra 2015.;
* **Konferencija o filantropiji** sa predavačem Džerijem Tvomblijem iz SAD, aprila 2015.
* Panel diskusija „**Globalni dogovor u Srbiji i podrška kompanija u vanrednim situacijama**“, realizovana u okviru prvog multikongresa u Srbiji – Serbian Visions, maja 2015.
* Organizacija skupa „**Ciljevi održivog razvoja**“, 3. jula 2015. u saradnji sa Ministarstvom spoljnih poslova i UN u Srbiji;
* **Obeležavanje Svetskog dana dobročinstva** – 5. septembra 2015. uz dodelu pomoći migrantima sa Bliskog istoka (volonterska akcija članova Upravnog odbora i sekretarijata mreže);
* Regionalna konferencija „**Uloga informaciono komunikacionih tehnologija u razvoju inkluzivnog društva za osobe sa invaliditetom**“, u suorganizaciji ProForma, podršku Ministarstva kulture i informisanja, Ministarstva za telekomunikacije i Privrednu komoru Srbije, 8-9. oktobra 2015;
* Panel diskusija **„Izbeglička kriza i odgovor javnog, poslovnog i privatnog sektora“** – 20.oktobra 2015. u saradnji sa UNHCR;
* Učešće predstavnika mreže na Šestom godišnjem sastanku evropskih mreža Globalnog dogovora u Berlinu, oktobra 2015;
* Učešće na konferenciji CSR Forum, koju organizuje Forum za odgovorno poslovanje, 9. decembra 2015.;
* Godišnja skupština Globalnog dogovora u Srbiji, 11.decembra 2015.

Pored navedenih događaja, Globalni dogovor u Srbiji je podržavao događaje svojih članica, kao i aktivnosti drugih organizacija čije su aktivnosti u skladu sa deset principa Globalnog dogovora.

**Radna grupa za korporativnu društvenu odgovornost u bankarstvu i finansijama**

U 2015. godini Radna grupa je aktivno komunicirala putem e-mail-a i održala dva sastanka. U skladu sa svojim osnovnim ciljem nastavila je sa realizacijom projekta iz oblasti finansijske edukacije:

* Saradnja sa sedam srednjih ekonomskih škola u kojima postoji obrazovni profil *bankarski službenik.* U okviru saradnje sa školama realizovana/no je:
	+ Jednonedeljna/dvonedeljna praksa za učenike trećeg/četvrtog razreda u filijalama banaka - članica Radne grupe;
	+ Poseta Centru za posetioce Narodne banke Srbije;
	+ Predavanja za profesore ovog profila koja su držali predstavnici banaka učesnica;
	+ Predavanja za učenike trećeg razreda ovog profila koja su držali predstavnici banaka učesnica;
	+ Potpisivanje Protokola o saradnji između Globalnog dogovora i Zajednice ekonomskih, pravno-birotehničkih, trgovinskih i ugostiteljsko-turističkih škola Republike Srbije i koncipiranje plana saradnje za školsku 2014/2015. godinu.

Radnom grupom predsedava Narodna banka Srbije.

**Radna grupa za socijalno uključivanje**

Radna grupa je aktivno podržavala članove u realizaciji planiranih aktivnosti, a posebnu pažnju je posvetila podršci deci bez roditeljskog staranja i korisnicima socijalne zaštite. Aktivnosti koje je sprovela uspela je zahvaljujući umrežavanju sa mnogobrojnim partnerima i donatorima.

* Organizacija konferencije o prikupljanju sredstava za potrebe organizacija civilnog društva (fundraising) sa ciljem edukacije i prezentacija iskustava i primera dobre prakse. Na konferenciji, organizovanoj 2. aprila, je učestvovalo 60 predstavnika iz 23 OCD uz predavanje stručnjaka iz SAD i prezentacije 5 fondacija i 2 društveno odgovorne kompanije. Organizacija konferencije je realizovana bez finansijskog budžeta i uz podršku brojnih partnera, dok je Privredna komora Srbije obezbedila prostor za održavanje konferencije pod nazivom „**Društvena odgovornost i kultura davanja u Srbiji**“. Više informacija na linku: <https://www.youtube.com/watch?v=I-VCJ9e6XmU>
* **Volonterska akcija** 28. avgusta za zaposlenima u kompaniji Merck, Sharp and Dohme (MSD). Podržan Dom za decu bez roditeljskog staranja u Ustaničkoj ulici u kome je 40 zaposlenih radilo na farbanju ograda na objektu, zamene oštećene žičane ograde doma, kao i uređenju sportskog terena sa novim košem. Tom prilikom su doneli i poklone za decu i organizovali zajednički ručak.
* Tokom avgusta realizovana je i **donacija nameštaja** kompanije Glaxo, Smith & Kline (GSK) dečijim selima u Sremskoj Kamenici i Kraljevu, kao i isturenom odeljenu OŠ Sutjeska iz Zemuna koje pohađaju deca sa smetnjama u razvoju. Svaka institucija je dobila nameštaj koji im je potreban za svakodnevne aktivnosti u obrazovanju dece.
* Volonterska akcija povodom **Svetskog dana dobročinstva,** 5. septembra. Članovi Upravnog odbora i sekretarijata Globalnog dogovora su se pridružili volonterskoj akciji koju je organizovala Fondacija Ana i Vlade Divac prilikom koje je pružena pomoć izbeglicama sa Bliskog istoka koji su boravili u okolini beogradske autobuske stanice. Tokom akcije je podeljena velika količina sendviča, slatkiša, vode i sokova prikupljenih od korporativnih donatora. Akcija je sjajno medijski propraćena sa preko 20 objava u elektronskim i štampanim medijima.
* Poseta predsedavajućeg RG Kancelariji Globalnog dogovora u Njujorku, 22. maja 2015
* Rad na promociji mreže Globalni dogovor i učlanjenju novih organizacija. Novi članovi Radne grupe u 2015: BelHospice, [www.belhospice.org](http://www.belhospice.org) i SOS Dečije selo, Sremska kamenica, <http://decijeselo.org.rs/>

Radnom grupom predsedava Fondacija Ana i Vlade Divac.

**Tim za podršku u vanrednim situacijama**

Tim je u toku 2015. godine imao sledeće aktivnosti:

* Podrška u saniranju vanredne situacije na teritoriji opštine Bosilegrad;
* Organizacija i realizacija panel diskusije u okviru manifestacije  „**Serbian Visions – prvi multikongres u Srbiji**“ u saradnji sa Upravnim odborom Globalnog dogovora;
* Konsultativni sastanak sa sa Ministarstvom za državnu upravu i lokalnu samoupravu;
* Učešće u konsultativnom procesu povodom donošenja novog Zakona o vanrednim situacijama.

Timom predsedava Centar za monitoring i evaluaciju.

***Doprinos pojedinačnih članica*** – Funkcionisanje mreže Globalnog dogovora ne bi bilo moguće bez posvećenosti principima Globalnog dogovora svake članice ponaosob, a poseban doprinos radu mreže u 2015. godine pružile su kompanija i organizacije koje su u članstvu Upravnog odbora mreže i koje predsedavaju Radnim grupama (po abecednom redu):

* **Beogradska poslovna škola** – predsedavanje Radnom grupom za edukaciju i razvoj DOP;
* **Coca-Cola Hellenic** – predsedavanje Radnom grupom za životnu sredinu;
* **Centar za monitoring i evaluaciju**-predsedavanje Timom za vanredne situacije;
* **Delta Holding** – Aktivan rad u Upravnom odboru Globalnog dogovora u Srbiji;
* **Jubmes banka** – Aktivan rad u Upravnom odboru Globalnog dogovora u Srbiji;
* **KPMG-** Predsedavanje Upravnim odborom Globalnog dogovora u Srbiji;
* **Fondacija Ana i Vlade Divac**-aktivna radu u Upravnom odboru i predsedavanje Radnom grupom za socijalno uključivanje;
* **Narodna banka Srbije** – predsedavanje Radnom grupom za korporativnu društvenu odgovonost u bankarstvu i finansijama i održavanje sastanaka u zgradi NBS;
* **Privredna komora Srbije** – Aktivan rad u Upravnom odboru Globalnog dogovora u Srbiji; tehničko-logističa podrška u održavanju sastanaka UO i Radnih grupa GD; vodjenje Sekretarijata mreže;
* **Siemens Srbija**-predsedavanje Radnom grupom za borbu protiv korupcije;
* **Telenor** - Aktivan rad u Upravnom odboru Globalnog dogovora u Srbiji;
* **Trag fondacija** – Aktivan rad u Upravnom odboru.

**ANEKS 2**

**Plan rada Globalnog dogovora u Srbiji za**

**2016. godinu**

U 2016. godini Upravni odbor će nastojati da usmerava rad Globalnog dogovora uz stvaranje uslova za unapređenje rada mreže. Osnovni pokretač svih aktivnosti biće podrška članicama u implementaciji deset principa Globalnog dogovora. Upravni odbor će posebno raditi na:

* Promociji deset principa Globalnog dogovora i promociji nove Radne grupe – Ciljevi održivog razvoja;
* Proširenju članstva (naročito iz sektora MSP);
* Podršci aktivnijem učešću pojedinačnih članica;
* Organizovanju tematskih seminara i radionica, a u cilju razmene primera dobre prakse i promocije Izveštaja o napretku i Izveštaja o angažovanju;
* Pružanju podrške radu postojećih radnih grupa;
* Pružanju podrške članicama u izradi Izveštaja o napretku i Izveštaja o angažovanju;
* Organizovanju godišnje konferencije svih članica mreže na temu - Društveno odgovorno poslovanje u regionu, maja 2016.;
* Učešće u projektu AmChamps u saradnji sa Američkom privrednom komorom;
* Inicijativa za poboljšanje regulative u vezi poreskih olakšica za donacije.

**Radna grupa za korporativnu društvenu odgovornost u bankarstvu i finansijama**

U 2016. godini Radna grupa će nastaviti sa kontinuiranom realizacijom već postojećeg projekta, koji se odnosi na finansijsku edukaciju kao jedan od osnovnih ciljeva ove Radne grupe:

* Saradnja sa sedam srednjih ekonomskih škola u kojima postoji obrazovni profil *bankarski službenik.*:
	+ Jednonedeljna/dvonedeljna praksa za učenike trećeg/četvrtog razreda profila bankarski službenik u filijalama banaka - članica Radne grupe;
	+ Organizovanje predavanja za profesore ovog obrazovnog profila na teme koje škole odaberu;
	+ Organizovanje predavanja za učenike na teme koje škole odaberu;
	+ Poseta Centru za posetioce Narodne banke Srbije;
	+ Izrada i potpisivanje Protokola o saradnji između Globalnog dogovora i Zajednice ekonomskih, pravno-birotehničkih, trgovinskih i ugostiteljsko-turističkih škola Republike Srbije i koncipiranje plana saradnje za školsku 2015/2016. godinu.

**Radna grupa za socijalno uključivanje**

* Povećanje broja članova i motivisanje dosadašnjih da se više angažuju u radu grupe putem organizacije edukacija, volonterskih akcija i umrežavanja;
* Razmena informacija, materijala i poziv organizacijama koje se bavi projektima socijalnog uključivanja da prezentuju svoj rad, aktivnosti i planove članovima RG;
* Realizacija aktivnosti kojima se pomažu ugrožene grupe u našoj zemlji.

**Tim za podršku u vanrednim situacijama**

* Reorganizacija Tima za što efektniju i efikasniju podršku u slučaju vanrednih situacija;
* Povećanje akcionog potencijala članica GD za reagovanje u vanrednim situacijama;
* Intenziviranje saradnje sa Upravom za vanredne situacije, Kancelarijom za pomoć poplavljenim područjima i Ministarstvom za lokalnu samoupravu i državnu upravu;
* Stvaranje Fonda za podršku u vanrednim situacijama;
* Organizacija događaja posvećenom reagovanju u vanrednim situacijama nastalim kao posledica potencijalnih terorističkih aktivnosti.